《杂兴效阮步兵》
宋代·王铚

松巅负残雪，高映寒食辉。
冲风忽飘堕，势若从天飞。
庭虚四散入，凌乱侵人衣。
衣重不忍佛，恐与清景违。
援琴弄太古，声淡节亦稀。
从笑已独赏，恍然迷是非。
乃知绝弦意，千载同依依。

作者简介：王铚，生卒年月不详。字性之，自号汝阴老民，世称雪溪先生。高宗建炎四年（1130），纂集太宗以来兵制。绍兴四年（1134）书成，赐名《枢庭备检》。后罢为右承事郎，主管台州崇道观，续上《七朝国史》等。九年，为湖南安抚司参议官。晚年，遭受秦桧的摒斥，避地剡溪山中，日以觞咏自娱。